10-jarige glo as dwelmmuil gebruik | Maroela Media
Die Mandrax-tablette waarop daar beslag gelê is. (Foto: SAPD)
Kapt. Lariane Jonker, woordvoerder van die polisie, sê die SAPD wil hierdie geval gebruik om ouers te waarsku om altyd betrokke te wees by hul kinders se doen en late.
"Cookhouse se eenheid vir sigbare polisiëring het Saterdag inligting ontvang oor 'n groot besending Mandrax-tablette wat vanaf Port Elizabeth na Somerset-Oos in 'n minibustaxi vervoer word. 'n Padblokkade is opgestel en 500 Mandrax-tablette is tydens die operasie in 'n 10-jarige seun se besit gevind," het Jonker gesê.
"Die tablette is in 'n skooltas weggesteek en het 'n geraamde straatwaarde van R30 000. Die minderjarige is in ooreenstemming met die Kinderwet hanteer en intussen in sy ouers se sorg vrygelaat."
Brig. Madoda Zamkana, bevelvoerder van die SAPD se Cradock-groepering, het sy skok uitgespreek oor die voorval. Hy het ouers gewaarsku om hul kinders fyn dop te hou, aangesien kinders deur gewetenlose dwelmhandelaars geteiken word om dwelms te vervoer. Sodoende probeer die handelaars skuldigbevindings en vonnisse as volwassenes omseil.
Kind in sorg van ouers gelos hoe kon hulle nie weet waar is hulle 10jarige kind en wat hy doen nie is hulle dalk betrokke
Marlene Bothma · 6 maande gelede
Fantasties! Ouers is waarskynlik betrokke en word beloon vir die kind se "hulp"
HM · 6 maande gelede
Daardie kind se lewe moet in gevaar wees. Daardie handelaars vernietig baie lewens baie gesinne. Straf nog te lig.